Henkilöstöala Hela

Henkilöstöala Hela yhdistysrekisterissä Henkilöstöala HELA ry (entinen Henkilöstöpalveluyritysten liitto HPL, perustettu 1989 nimellä Työvoimanvuokrausalan Työnantajayhdistys r.y.) on henkilöstöä vuokraavien sekä muita henkilöstöpalveluita tarjoavien yritysten työnantaja- ja toimialaliitto. Henkilöstöala HELA tekee henkilöstöpalveluyritysten edunvalvontaa työnantaja- ja elinkeinopoliittisissa asioissa, antaa lausuntoja sekä edustaa alaa eri viranomaisten ja sidosryhmien työryhmissä. Henkilöstöala HELAssa on jäsenenä yli 400 henkilöstöpalveluyritystä (2022).  Jäsenyritykset ovat sitoutuneet noudattamaan HELAn laatimia periaatteita. 

Henkilöstöala HELA neuvottelee Henkilöstöpalvelualan yleissitovan työehtosopimuksen yhdessä Toimihenkilöliitto ERTOn kanssa. Sitä sovelletaan henkilöstöalan yritysten omassa toimistossa työskentelevään henkilöstöön sekä vuokratyöntekijöihin silloin, kun nämä työskentelevät taloushallinto-, tietojenkäsittely- ja toimistotehtävissä. Vuokratyössä sovellettava työehtosopimus määräytyy työsopimuslain 2 luvun 9 pykälän mukaan.

Lisäksi Henkilöstöala HELA laatii alan yleiset sopimusehdot, teettää alaa koskevia tutkimuksia ja tilastoja sekä antaa työsuhteisiin liittyvää neuvontaa ja koulutusta jäsenyrityksilleen.

Liiton toimitusjohtaja on Merru Tuliara.

Lähteet

Suomalaiset työnantajajärjestöt